৪১ বছরে এই প্রথম! এশিয়া কাপে ইতিহাস গড়ার হাতছানি সূর্যদের সামনে

ওয়েব ডেস্ক: প্রথম দল হিসেবে এশিয়া কাপের (Asia Cup 2025) ফাইনালের (Finals) টিকিট পাকা করেছে ভারত (India Cricket Team)। পাকিস্তানকে (Pakistan Cricket Team) দ্বিতীয়বার হারিয়েই মিলেছিল তার নিশ্চয়তা। টুর্নামেন্টে এখনও অবধি একটিও ম্যাচে না হারা ভারতের সঙ্গে কোন দল ফাইনাল খেলবে, তার উত্তর মিলল বৃহস্পতিবার রাতে। মরুদেশের এই অঘোষিত সেমিফাইনালে ১১ রানের রুদ্ধশ্বাস জয় তুলে নেয় পাকিস্তান। আর সেই সঙ্গেই ঠিক হয়ে যায় এশিয়া কাপ ফাইনালের মেগা লড়াইয়ের দুই প্রতিপক্ষের নাম।

ইতিহাস বলছে, ৪১ বছরে এই প্রথম এশিয়া কাপের ফাইনালে মুখোমুখি হতে চলেছে দুই চিরপ্রতিদ্বন্দ্বী দেশ। ভারত-পাকিস্তান (India Vs Pakistan) লড়াই মানেই আবেগ, রোমাঞ্চ, আর জমজমাট লড়াই। তবে পরিসংখ্যানের দিকে তাকালে ভারতের পাল্লাই ভারী। এই টুর্নামেন্টে রেকর্ড আটবার চ্যাম্পিয়ন হয়েছে টিম ইন্ডিয়া, পাকিস্তান সেখানে চ্যাম্পিয়ন হয়েছে মাত্র দু’বার।

আরও পড়ুন: শ্রীলঙ্কার বিরুদ্ধে নিয়মরক্ষার ম্যাচে ভারতীয় দলে একাধিক পরিবর্তন!

তবুও ইতিহাস ভারতকে সাবধান করছে। কারণ, এশিয়া কাপের বাইরে আন্তর্জাতিক ক্রিকেটে ফাইনালে এখনও অবধি মোট ১২বার মুখোমুখি হয়েছে দুই দল। তার মধ্যে পাকিস্তান জয় ছিনিয়ে নিয়েছে আটবার, আর ভারত জিতেছে মাত্র চারবার। সর্বশেষ ২০১৭ সালের চ্যাম্পিয়ন্স ট্রফির ফাইনালে মুখোমুখি হয়েছিল ভারত-পাকিস্তান। সেই ম্যাচে বাজিমাত করে পাক দল। এবার তাই টিম ইন্ডিয়ার কাছে সুযোগ নিজেদের রেকর্ড পাল্টে দেওয়ার। কারণ, এবারের এশিয়া কাপে ভারতই অন্যতম ‘ফেভারিট’ দল।

এদিকে ফাইনালে উঠেই আত্মবিশ্বাসে ভরপুর পাক শিবির। অধিনায়ক সলমন আলি আঘা বলেছেন, “এই দলটা স্পেশ্যাল। আমরা জানি ভারতকে হারাতে কী করতে হবে। হ্যাঁ, ব্যাটিংয়ে উন্নতির জায়গা আছে, তবে সেই ঘাটতি আমরা পূরণ করব। রবিবার ভারতকে হারানোর জন্য প্রস্তুত আমরা।” তবে বাইশ গজে পাকিস্তান কতটা কী করে দেখাতে পারবে, তার উত্তর মিলবে ২৮ সেপ্টেম্বর।

দেখুন আরও খবর:

The post ৪১ বছরে এই প্রথম! এশিয়া কাপে ইতিহাস গড়ার হাতছানি সূর্যদের সামনে first appeared on KolkataTV.

The post ৪১ বছরে এই প্রথম! এশিয়া কাপে ইতিহাস গড়ার হাতছানি সূর্যদের সামনে appeared first on KolkataTV.