এশিয়া কাপ ফাইনালে ভারতের জয় কি শুধুই সময়ের অপেক্ষা?

ওয়েব ডেস্ক: ৪১ বছর পর এশিয়া কাপের (Asia Cup 2025) ফাইনালে (Final) মুখোমুখি ভারত ও পাকিস্তান (India Vs Pakistan)। উৎসবের মরশুমের মাঝেও খেলায় মত্ত ভারতবাসী। এই টুর্নামেন্টে পাকিস্তানকে দুবার হারিয়ে এসেছে ভারত। তাই ফাইনালের আগে সূর্যদের আত্মবিশ্বাস ছিল তুঙ্গে। সেই কারণে ভালো শুরু করলেও শেষমেষ পাকিস্তানকে ১৫০ রানের আগেই আটকে দিল ভারতীয় বোলাররা। ফাইনালের ঘুর্ণির জাদুতে পাক ব্যাটারদের নাকানি চোবানি খাওয়ালেন কুলদীপ ও বরুণ। সেই সঙ্গে অক্ষর প্যাটেলের দুর্দান্ত স্পেলে জর্জরিত হয় পাকিস্তান।

রবিবারের মহাম্যাচে টসে জিতে প্রথমে ফিল্ডিং করার সিদ্ধান্ত নেন ভারতের অধিনায়ক সূর্যকুমার যাদব। এদিন পাক ওপেনিং জুটিকে ভাংতে ভারতীয় বোলারদের হিমশিম খেতে হয়। প্রথম উইকেটে ৮৪ রান করেন শাহিবজাদা ফারহান এবং ফখর জামান। এদিন ফারহান করেন ৫৭, ফখর করেন ৪৬। তবে দুজনের শেষমেশ বরুণ চক্রবর্তীর ঘুর্ণির জালে ফেঁসে সাজঘরে ফেরেন।

আরও পড়ুন: BCCI-এর নতুন সভাপতি হলেন মিঠুন মানহাস

তিন নম্বরে নেমে সাইম আয়ুব করেন মাত্র ১২ রান। মহম্মদ হ্যারিস কোনও রান না করেই ফেরেন সাজঘরে। পাক অধিনায়ক সলমন আলি আঘার ব্যাটও চলল না ফাইনাল ম্যাচে। মাত্র ৮ রানে তিনি কুলদীপের শিকার হন। হুসেন তালাত করেন মাত্র ১ রান। মহম্মদ নাওয়াজ খেলেন মাত্র ৬ রানের ইনিংস। শাহিন আফ্রিদি এবং ফাহিম আশরাফও এদিন শূন্য রানে আউট হন। শেষদিকে হ্যারিস রাউফ করেন ৬ রান, ১ রানে অপরাজিত থাকেন আরবার আহমেদ। শেষে ১৯.১ ওভারে ১৪৬ রানে অল-আউট হয়ে যায় পাকিস্তান।

এদিন ভারতের হয়ে সর্বোচ্চ ৪ উইকেট নেন কুলদীপ যাদব। তিনি এশিয়া কাপের সর্বোচ্চ উইকেট শিকারীর স্থান ধরে রাখলেন। একজোড়া করে উইকেট নেন জসপ্রীয় বুমরা, বরুণ চক্রবর্তী এবং অক্ষর প্যাটেল। এখন দেখার ১৪৭ রানের অল্প টার্গেট তাড়া করে ফের একবার এশিয়া চ্যাম্পিয়নের খেতাব ভারতের ঘরে আসে কী না।

দেখুন আরও খবর: