সেনা-স্মরণে সূর্য! এই কাজ করে দেশবাসীর মন জিতলেন স্কাই

ওয়েব ডেস্ক: সুনীল গাভাসকর, দীলিপ ভেংসরকার, মহম্মদ আজহারুদ্দিন, মহেন্দ্র সিং ধোনি, রোহিত শর্মার পর অধিনায়ক হিসেবে এশিয়া কাপ (Asia Cup 2025) জিতলেন সূর্যকুমার যাদব (Suryakumar Yadav)। তবে আগে কেউই পাকিস্তানকে (India Vs Pakistan) হারিয়ে এশিয়া চ্যাম্পিয়নের খেতাব জয় করেননি। আর এমন এক সময়ে পাকবধ করে এশিয়া কাপ জিতল ভারত, যখন আন্তর্জাতিক কূটনৈতিক মঞ্চে ভারত-পাকিস্তান সংঘাত চরমে। এবার শুধু ক্রিকেটপ্রেমী নয়, সমগ্র দেশবাসীর মন জয় করলেন সূর্যকুমার।

পাকিস্তানকে হারিয়ে এশিয়া কাপ জয়ের পরও ট্রফি হাতে তোলা হয়নি ভারতীয় দলের। তবুও আনন্দে ভাটা পড়েনি সূর্যকুমার যাদবের মুখে। বরং সেনার প্রতি শ্রদ্ধা জানিয়ে তিনি করলেন বড় ঘোষণা। প্রথম ম্যাচে পাকিস্তানকে হারানোর পর পহেলগাম জঙ্গি হামলায় শহিদ সেনাদের প্রতি শ্রদ্ধা জানিয়েছিলেন সূর্য। সে নিয়ে আইসিসির সতর্কবার্তা পেয়েছিলেন তিনি। তবুও পিছু হটেননি। ফাইনাল জেতার পরও বললেন, “হয়তো আবার বিতর্ক হবে। কিন্তু এটা আমার ব্যক্তিগত সম্মান। এশিয়া কাপের সব ম্যাচের ম্যাচ ফি আমি ভারতীয় সেনাকে উৎসর্গ করতে চাই।”

আরও পড়ুন: বোধনের রাতে পাকবধ! দাপটের সঙ্গে ফের এশিয়া চ্যাম্পিয়ন ভারত

তারপর আবার নিজের সোশ্যাল মিডিয়া হ্যান্ডেল থেকে একটি পোস্ট করে তিনি একথা জানান। সেই পোস্টে সূর্য লেখেন, ‘এই টুর্নামেন্ট থেকে পাওয়া আমার ম্যাচ ফি-র সবটা আমাদের সেনাবাহিনী এবং পহেলগাম হামলায় ক্ষতিগ্রস্তদের পরিবারের সহায়তায় দান করার সিদ্ধান্ত নিয়েছি। তোমরা সবসময় আমার মনে থাকবে।’

I have decided to donate my match fees from this tournament to support our Armed Forces and the families of the victims who suffered from the Pahalgam terror attack. You always remain in my thoughts

Jai Hind

— Surya Kumar Yadav (@surya_14kumar) September 28, 2025

তবে শুধু সেনা প্রসঙ্গেই নয়, চ্যাম্পিয়ন দল হয়েও ট্রফি না পাওয়ায় ক্ষোভ উগরে দিলেন সূর্য। তাঁর কথায়, “আমার কেরিয়ারে কোনওদিন দেখিনি—একটা চ্যাম্পিয়ন টিমকে ট্রফি দেওয়া হচ্ছে না। এটা সত্যিই অবিশ্বাস্য। আমার ট্রফি হল ড্রেসিংরুমে থাকা সতীর্থরা, সাপোর্ট স্টাফরা। ওদের জন্যই আমরা জিতেছি। কিন্তু অধিনায়ক হয়ে ট্রফি হাতে না পাওয়া—এটা দুঃখজনক।”

ভারতীয় বোর্ড আগেই জানিয়েছিল, পাকিস্তান ক্রিকেট বোর্ডের চেয়ারম্যান ও এএসিসি সভাপতি মহসিন নকভির হাত থেকে ট্রফি নেবে না টিম ইন্ডিয়া। বিতর্ক এড়াতে অন্য কাউকে দায়িত্ব দেওয়া হয়নি, বরং নকভিই মঞ্চে দাঁড়িয়ে থাকলেন। শেষ পর্যন্ত ট্রফি ছাড়াই সেলিব্রেশনে মাতল ভারতীয় দল—যেন রোহিত শর্মার হাতে ট্রফি ছাড়া ২০২৪ টি-২০ বিশ্বকাপ উদ্‌যাপনের পুনরাবৃত্তি।

দেখুন আরও খবর:

The post সেনা-স্মরণে সূর্য! এই কাজ করে দেশবাসীর মন জিতলেন স্কাই first appeared on KolkataTV.

The post সেনা-স্মরণে সূর্য! এই কাজ করে দেশবাসীর মন জিতলেন স্কাই appeared first on KolkataTV.